दरअसल, सूरसागर राजबाग स्थित सरकारी भूखंड को फर्जी तरीके से बेचने के मामले में उदयमंदिर थाने में दर्ज एफआईआर में पार्षद जनक सोनी ने सेशन कोर्ट में अग्रिम जमानत आवेदन दायर किया था। जिसमें एडीजे 2 के पीठासीन अधिकारी नीतू आर्या ने जमानत आवेदन खारिज कर दिया था। इसके बाद पार्षद जनक सोनी द्वारा हाईकोर्ट में अग्रिम जमानत याचिका पेश की गई थी। जिसे हाईकोर्ट ने गत माह खारिज करते हुए पार्षद जनक सोनी को अधीनस्थ न्यायालय में सरेंडर करने के आदेश पारित किए थे। बुधवार को पार्षद जनक सोनी ने अदालत में सरेंडर कर दिया।